Perustietoa historian ainereaalista
Kokeen rakenne ja pisteytys
•	Koe on kaksiosainen. Osassa I on kuusi 20 pisteen tehtävää ja osassa II kolme 30 pisteen tehtävää. 
•	Saat vastata enintään viiteen tehtävään. Näistä tehtävistä enintään kaksi saa olla osasta II. 
•	Kokeen maksimipistemäärä on 120. Sen saavuttaminen edellyttää, että vastaat kolmeen osan I tehtävään ja kahteen osan II tehtävään.
•	Tehtävät painottuvat pakollisiin kursseihin. 
•	Yksittäisen kurssin kysymykset voivat vaatia tietoa useammastakin eri kurssista
•	Kokeessa on yleensä myös oppiainerajat ylittäviä tehtäviä.

Historian tehtävien luonne ainereaalissa
•	Joukossa on perusvalmiuksia mittaavia tehtäviä.
•	Osa kysymyksistä tulee olemaan jonkin verran laaja-alaisempia, moniosaisempia ja asioiden soveltamiskykyä mittaavia. 
•	Tehtävätyypit voivat olla esimerkiksi perinteinen esseekysymys, kuvan tulkinta, tekstidokumentit, graafiset esitykset, taulukot, ristiriitatehtävä ja eri aikakausia yhdistäviä tehtäviä.
•	Muista käsitellä aineistoja kattavasti ja tarkasti! 

Oppiainerajat ylittävät tehtävät
•	Oppiainerajat ylittävään tehtävään voi saada apua muista aineista eniten ehkä yhteiskuntaopista, maantiedosta, filosofiasta tai uskonnosta.
•	Oppiainerajat ylittävää tehtävää ei merkitä erikseen, vaan kokelaan on tehtävänannosta osattava päätellä, että siinä tulisi käyttää myös toisen oppiaineen tietoja.

Vastausten arvostelu
•	Kaikissa ainereaalin aineissa noudatetaan kunkin reaaliaineen sisällä ns. suhteellista arvostelua kunakin koekertana. Arvosanojen suhteelliset osuudet vaihtelevat jonkin verran eri kokeissa ja eri tutkintokerroilla. 
•	arvosanat sijoittuvat suunnilleen tasaisesti seuraavasti: 
•	laudaturin saa 5%, 
•	eximia cum laude approbaturin saa 15 %, 
•	magna cum laude approbaturin 20 %, 
•	cum laude approbaturin 24 %, 
•	lubenter approbatur 20 %, 
•	approbaturin 11 % 
•	improbaturin saa 5%
•	käytännössä tämä tarkoittaa, että jos koe on vaikea tai helppo, se on kaikille yhtä vaikea tai helppo → pisterajat voivat vuosittain vaihdella